Държавен вестник, бр. 80, 2019 г., стр. 15

БРОЙ  80	
Д Ъ Р Ж А В Е Н  В Е С Т Н И К 	
СТР.  15  
Като се има предвид, че:
(а) ЕБВР е международна организация, 
създадена в съответствие с международното 
публично право съгласно Споразумението за 
създаване на Европейската банка за възстано­
вяване и развитие от 29 май 1990 г. заедно с 
неговите изменения, в която България e член.
(б) На 22 юни 2017 г. правителството на 
България и Европейската банка за възстано­
вяване и развитие подписаха Меморандум за 
разбирателство относно подкрепа за изпълне­
ние на проекти, финансирани от европейските 
структурни и инвестиционни фондове (ЕСИФ) 
за програмния период 2014 – 2020 г.
(в) Бенефициентът признава опита и екс­
пертните знания на ЕБВР в създаването и 
осъществяването на услуги за техническо 
сътрудничество и изпълнение на проекти, с 
особен опит и експертни знания в развитието 
на енергийната политика и регулирането на 
енергийния сектор.
(г) Бенефициентът е поискал от ЕБВР да 
предостави услуги за подпомагане изпълне­
нието на проекти, както е описано в При­
ложение 1 към настоящото Споразумение 
(„Услугите“), за:
(i) Разработване на проекти на наредба, 
методики, инструкции и правила, свърза­
ни с мониторинга на пазара (Дейност 1); 
(ii) Разработване на вътрешни прави­
ла за разследващия експерт на КЕВР 
(Дейност 2);
(iii) Разработване на проекти на пра­
вила за водене на единна регулаторна 
отчетност за електроразпределителните 
оператори (Дейност 3);
(iv) Разработване на проект на методика 
за оценка стойността на капиталовите и 
оперативните разходи на електроразпре­
делителните предприятия (Дейност 4);
(v) Разработване на проект на методика 
за обвързване на регулираните приходи 
на електроразпределителните предпри­
ятия с показателите за ефективност и 
качество на услугите (Дейност 5);
(vi) Провеждане на обучения за експер­
тите от КЕВР за изпълнение на право­
мощията по Регламент (ЕС) № 1227/2011 
(„Регламент“) (Дейност 6) (заедно с 
(i) – (vi) включително, „Дейностите“).
ЕБВР се е съгласила да предоставя такива 
Услуги в съответствие с условията, предвидени 
в настоящото Споразумение.
(д) Услугите, предоставяни от ЕБВР, се фи­
нансират от Бенефициента чрез средствата на 
ЕСИФ, заделени за България и предоставени 
на Бенефициента.
Страните по това Споразумение се дого­
варят за следното:
Член 1 – Ангажимент
(а) Като отчита експертните знания на 
ЕБВР в създаването и изпълнението на услуги 
за техническо сътрудничество и изпълнение 
на проекти, Бенефициентът ангажира ЕБВР 
и ЕБВР се съгласява да предоставя Услугите 
по начина, предвиден в настоящото Спора­
зумение.
(б) При предоставянето на Услугите ЕБВР 
полага същите грижи и усърдие, които из­
ползва в другите си дейности по техническо 
сътрудничество.
(в) Ангажирането на ЕБВР от Бенефици­
ента съгласно настоящото Споразумение не е 
изключително и не ограничава Бенефициента 
да ангажира други лица да предоставят услуги 
по същите или свързани с тях въпроси.
Член 2 – Персонал на ЕБВР
(а) ЕБВР изпълнява Услугите чрез свои 
собствени служители и чрез международни 
и/или местни консултантски фирми и/или 
физически лица („Консултантите“). ЕБВР, 
по свое усмотрение, определя състава на 
служителите и/или Консултантите на ЕБВР, 
на които се възлага да предоставят услугите.
(б) ЕБВР избира и ангажира Консултанти в 
съответствие с политиките, правилата и про­
цедурите на ЕБВР за възлагане на обществени 
поръчки така, както счита за подходящо за 
изпълнение на Услугите.
(в) Раздел В от Приложение 1 (Услуги за 
подпомагане изпълнението на проекти) съдър­
жа индикативен списък на служителите и 
Консултантите на ЕБВР, които вероятно ще 
бъдат назначени за изпълнението на Услугите; 
при условие обаче, че ЕБВР запазва по всяко 
време правото да назначи друго лице или лица 
в допълнение към или за замяна на което 
и да е от лицата, включени в този списък. 
Бенефициентът може, ако има основателни 
причини, да уведоми ЕБВР, ако е недоволен 
от работата на някой от служителите или 
Консултантите на ЕБВР и да поиска от ЕБВР 
да ги замени. 
(г) Страните се споразумяват и приемат, 
че настоящото Споразумение не създава тру­
дови или други договорни отношения между 
Бенефициента и служителите и/или Консул­
тантите на ЕБВР.
Член 3 – Лица за контакт на Бенефициента
(а) При осъществяване на Услугите ЕБВР 
работи в тясно сътрудничество с определените 
служители на Бенефициента. Раздел Г от При­
ложение 1 (Услуги за подпомагане изпълнението 
на проекти) съдържа индикативен списък на 
служителите, които Бенефициентът очаква 
да определи да следят за предоставянето на 
Услугите и да администрират настоящото